42. ΒΑΣΙΛΙΚΟΝ ΔΙΑΤΑΓΜΑ της 14/14 Μαρτ. 1952 Περί διατηρήσεως εν ισχύϊ διατάξεων αφορωσών εις την πρόσληψιν αναπληρωτών αντί απουσιαζόντων ή κωλυομένων υπαλλήλων του προσωπικού των Β΄ και Γ΄ Κατηγοριών της Ταχυδρομικής Υπηρεσίας.  Έχοντες υπ’όψιν τας διατάξεις 1)του άρθρ. 62 του Νόμ. υπ’ αριθ. 1811/1951 «περί Κώδικος καταστάσεως των Δημοσίων Διοικητικών Υπαλλήλων», 2)τον Νομ. 1972/1951 «περί μεταθέσεως χρόνου ενάρξεως της ισχύος κλπ.», 3)την υπ’ αριθ. 147/22.2.1952 σύμφωνον γνώμην του Ανωτάτου Συμβουλίου Δημοσίων Υπηρεσιών και 4)την υπ’ αριθ. 156/5.3.1952 γνωμοδότησιν του Συμβουλίου Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-Διατηρούνται εν ισχύϊ αι κάτωθι διατάξεις όσον αφορά τον διορισμόν αναπληρωτών εις οργανικάς θέσεις απουσιάζοντος, κωλυομένου ή στρατευομένου τακτικού προσωπικού των Β΄και Γ΄ Κατηγοριών της Ταχυδρομικής Υπηρεσίας: α)του άρθρ. 2 του Ν.Δ.της 2.9.1926 «περί τρόπου πληρώσεως θέσεων εις την ΤΤΤ Υπηρεσίαν», β)του άρθρου μόνου του Α.Ν. 2218/1940 «περί συμπληρώσεως της περί προσλήψεως προσωρινών αναπληρωτών διανομέων κειμένων διατάξεων» και γ)του άρθρ. 1 του Νόμ. 522/1948» περί προσλήψεως προσωρινών αναπληρωτών στρατευομένων υπαλλήλων Τ.Τ.». Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. Σελ. 59 Προσωπικό Ταχυδρομείων 22.Β.α.39-42 